**IV. POSEBNI IZVJEŠTAJI**

**Članak 5.**

Posebni izvještaji u godišnjem izvještaju o izvršenju proračuna su izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim jamstvima i plaćanjima po protestiranim jamstvima, izvještaj o danim jamstvima i potraživanjima po danim jamstvima te izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

**Izvještaj o korištenju proračunske zalihe**

Proračunska zaliha u Proračunu Općine Rakovec za 2024. godinu planirana je u iznosu od 2.650 €. U Izvještajnom razdoblju Općina nije koristila sredstva proračunske zalihe.

**Izvještaj o zaduživanju na domaćem i stranom tržištu novca i kapitala**

Tijekom izvještajnog razdoblja, Općina se dugoročno zadužila kod HRVATSKE BANKE ZA OBNOVU I RAZVITAK za projekt IZGRADNJE I OPREMANJE DJEČJEG VRTIĆA.

Realizirana su sredstva u iznosu od 335.214,70 €, a ugovoreno je 1.200.000,00 €.

Krajnji rok korištenja kredita je do 31.12.2025. koji je ujedno i datum prijenosa kredita u otplatu, a isti će se otplaćivati u 180 uzastopnih mjesečnih rata počevši od 31.01.2026.

Redovna kamatna stopa iznosi 3,59% godišnje, fiksno. Kamata je subvencionirana iz sredstava EU-a iz NPOO-a 2021.-2026., pa će se na neto iznose projekta obračunavati kamata po 1,26%, a za iznose poreza na dodanu vrijednost 3,59%.

Nominalni iznos subvencije kamate iznosi 208.618,64 €, a stopa subvencije kamate 65%.

**Izvještaj o danim jamstvima i plaćanjima po protestiranim jamstvima**

Tijekom izvještajnog razdoblja, Općina nije izdala jamstva ni plaćala po protestiranim jamstvima.

**Izvještaj o korištenju sredstava fondova Europske unije**

Tijekom izvještajnog razdoblja, Općina nije koristila sredstva Europske unije, ali ima ugovorena sredstva iz 2023.g. u iznosu 382.241,69 EUR za projekt IZGRADNJU I OPREMANJE DJEČJEG VRTIĆA RAKOVEC NPOO.C3.1.R1-I1.01.0185 sa Ministarstvom znanosti i obrazovanja.

Ujedno su ugovorena sredstva sa Agencijom za plaćanja u poljoprivredi, ribarstvu i ruralnom razvoju u iznosu od 30.530,00 EUR za projekt „Rekonstrukcija zgrade javne i društvene namjene – obnova zgrade Nogometnog kluba Rakovec“.

**Izvještaj o danim jamstvima i potraživanjima po danim jamstvima**

Tijekom izvještajnog razdoblja, Općina nema danih jamstava ni potraživanja po danim jamstvima.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Općina na kraju proračunske godine iskazuje 21.463,96 € dospjelih potraživanja, nema nepodmirenih dospjelih obveza i nema potencijalnih obveza po osnovi sudskih sporova.

**V. ZAVRŠNE ODREDBE**

**Članak 6.**

Ovaj godišnji izvještaj o izvršenju Proračuna za 2024. godinu objaviti će se u službenom glasilu „Glasniku Zagrebačke županije“, te na službenoj Internet stranici Općine Rakovec.

KLASA:400-08/23-01/07

URBROJ:238-25-25-7

Rakovec, 18. lipnja 2025. godine

Predsjednik Općinskog vijeća:

Ivan Zadravec